अब कैमरे की निगरानी में रहेंगे नपा कर्मी
अफसर-कर्मचारी रहेंगे निगाह में
भास्कर संवाददाता | शिवपुरी
नगरपालिका के कर्मचारी अब 24 घंटे क्लोज सर्किट कैमरों की निगरानी में काम करेंगे। इसके लिए नगरपालिका परिसर में 20 सीसीटीवी कैमरे व 2 एलसीडी स्क्रीन लगाने की तैयारी है। इन कैमरों के जरिए न सिर्फ कर्मचारियों पर अफसर नजर रख सकेंगे, बल्कि हंगामे की स्थिति में भी दोषियों को चिह्नित भी किया जा सकेगा।
बाबू सीट पर नहीं बैठते थे, इसलिए लगवाने पड़ रहे कैमरे : नपा सीएमओ कमलेश शर्मा का कहना है कि आम आदमी लगातार शिकायत कर रहा है कि काम कराने जब भी नपा दफ्तर में आओ, वहां कर्मचारी सीट पर बैठा नहीं मिलता। इस तरह की शिकायतों के मद्देनजर हमने सीसीटीवी कैमरे लगाने का विचार किया है।
नगर पालिका की लेखा शाखा में लगा सीसी टीवी कैमरा (लाल घेरे में)
Rs.1.5 लाख होंगे खर्च
नपा में 1 लाख 50 हजार रुपए खर्च कर सभी कमरों, हॉल में 20 कैमरे लगाए जाएंगे। उनकी मॉनिटरिंग के लिए 2 एलसीडी स्क्रीन भी स्थापित की जाएंगी।
स्टोर से हो रहा सामान चोरी
नपा अफसरों का कहना है कि हाल में नपा के स्टोर से सामान चोरी होने की शिकायतें सामने आईं हैं। स्टॉक वेरीफिकेशन में भी कई सामान का मिलान नहीं हो सका है।
कैमरों से कर्मचारियों पर रहेगी सतत निगाह
नपा परिसर में सीसीटीवी कैमरे लगाने का काम शुरू कर दिया गया है। कैमरों की मदद से कर्मचारियों पर सतत निगरानी रखी जा सकेगी। कमलेश शर्मा, सीएमओ, नपा शिवपुरी
कवायद
hin_Deva hin_Deva mai_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva